CELEX: 52021DP0062
Language: da
Date: 2021-03-09 00:00:00
Title: Europa-Parlamentets afgørelse af 9. marts 2021 om anmodning om ophævelse af Valter Flegos immunitet (2020/2054(IMM))

24.11.2021   
            
            
               DA
            
            
               Den Europæiske Unions Tidende
            
            
               C 474/165
            
         
      P9_TA(2021)0062
      Anmodning om ophævelse af Valter Flegos immunitet
      Europa-Parlamentets afgørelse af 9. marts 2021 om anmodning om ophævelse af Valter Flegos immunitet (2020/2054(IMM))
      (2021/C 474/20)
      
         Europa-Parlamentet,
      
                  —
               
               
                  der henviser til anmodning af 19. februar 2020 om ophævelse af Valter Flegos immunitet, som er fremsendt af retspræsidenten for retten i Rijeka i Republikken Kroatien i forbindelse med en verserende straffesag ved kriminalretten i Rijeka, og hvorom der blev givet meddelelse på plenarmødet den 26. marts 2020,
               
            
                  —
               
               
                  der henviser til, at Valter Flego har givet afkald på retten til at blive hørt i henhold til forretningsordenens artikel 9, stk. 6,
               
            
                  —
               
               
                  der henviser til artikel 8 og 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
               
            
                  —
               
               
                  der henviser til de domme, som Den Europæiske Unions Domstol har afsagt den 21. oktober 2008, 19. marts 2010, 6. september 2011, 17. januar 2013 og 19. december 2019 (1),
               
            
                  —
               
               
                  der henviser til artikel 75 i Republikken Kroatiens forfatning og artikel 23-28 i det kroatiske parlaments forretningsorden,
               
            
                  —
               
               
                  der henviser til forretningsordenens artikel 5, stk. 2, artikel 6, stk. 1, og artikel 9,
               
            
                  —
               
               
                  der henviser til betænkning fra Retsudvalget (A9-0023/2021),
               
            
                  A.
               
               
                  der henviser til, at retsformanden for kriminalretten i Rijeka har indgivet en anmodning om ophævelse af Valter Flegos parlamentariske immunitet i forbindelse med en verserende sag mod ham om embedsmisbrug i henhold til straffelovens artikel 291, stk. 1 og 2 (2);
               
            
                  B.
               
               
                  der henviser til, at han i sin egenskab af borgmester i byen Buzet i Kroatien fra den 1. april 2010 til den 30. maj 2013 angiveligt foranledigede ulovlige udbetalinger af løntillæg til sig selv som borgmester, viceborgmesteren, direktøren for borgmesterkontoret og tre andre direktører;
               
            
                  C.
               
               
                  der henviser til, at Valter Flego blev valgt til Europa-Parlamentet ved valget i maj 2019;
               
            
                  D.
               
               
                  der henviser til, at den formodede lovovertrædelse ikke vedrører meningstilkendegivelser eller stemmeafgivelser fra Valter Flego under udøvelsen af hans hverv, jf. artikel 8 i protokol nr. 7 vedrørende Den Europæiske Unions privilegier og immuniteter;
               
            
                  E.
               
               
                  der henviser til, at, Europa-Parlamentets medlemmer i henhold til artikel 9 i protokol nr. 7 vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;
               
            
                  F.
               
               
                  der henviser til, at artikel 75, stk. 2 og 3, i Republikken Kroatiens forfatning lyder således:
                  »En repræsentant kan ikke retsforfølges, tilbageholdes eller straffes for en meningstilkendegivelse eller stemmeafgivelse i det kroatiske parlament.
                  En repræsentant kan ikke tilbageholdes, og der kan heller ikke anlægges straffesag mod ham, uden det kroatiske parlaments samtykke«;
               
            
                  G.
               
               
                  der henviser til, at den påståede lovovertrædelse ikke har nogen klar eller direkte tilknytning til Flegos udøvelse af sit hverv som medlem af Europa-Parlamentet;
               
            
                  H.
               
               
                  der henviser til, at det alene tilkommer Parlamentet at beslutte, om immuniteten skal ophæves i en given sag; der henviser til, at Parlamentet kan tage et rimeligt hensyn til medlemmets holdning, når der skal tages stilling til, om den pågældendes immunitet skal ophæves eller ej (3);
               
            
                  I.
               
               
                  der henviser til, at formålet med parlamentarisk immunitet er at beskytte Parlamentet og dets medlemmer mod retsforfølgning i relation til aktiviteter, der udføres under udøvelsen af det parlamentariske hverv, og som ikke kan adskilles fra dette hverv;
               
            
                  J.
               
               
                  der henviser til, at de lovovertrædelser, som Valter Flego er anklaget for, fandt sted forud for hans valg til Europa-Parlamentet;
               
            
                  K.
               
               
                  der henviser til, at Parlamentet i den foreliggende sag ikke har fundet noget bevis på fumus persecutionis, dvs. faktiske omstændigheder, der tyder på, at den pågældende retssag er blevet indledt med det formål at skade medlemmets politiske virksomhed og navnlig hans virksomhed som medlem af Europa-Parlamentet;
               
            
                  L.
               
               
                  der henviser til, at Parlamentet på den ene side ikke kan sidestilles med en domstol, og at medlemmet på den anden side i forbindelse med en procedure om ophævelse af immunitet ikke kan betragtes som en »anklaget« (4);
               
            
               
                  1.
               
               
                  vedtager at ophæve Valter Flegos immunitet;
               
            
               
                  2.
               
               
                  pålægger sin formand straks at sende denne afgørelse og det kompetente udvalgs betænkning til de kroatiske myndigheder og Valter Flego.
               
            
         (1)  Domstolens dom af 21. oktober 2008, Marra mod De Gregorio og Clemente, C-200/07 og C-201/07, ECLI:EU:C:2008:579; Rettens dom af 19. marts 2010, Gollnisch mod Parlamentet, T-42/06, ECLI:EU:T:2010:102; Domstolens dom af 6. september 2011, Patriciello, C-163/10, ECLI:EU:C:2011:543; Rettens dom af 17. januar 2013, Gollnisch mod Parlamentet, T-346/11 og T-347/11, ECLI:EU:T:2013:23; Domstolens dom af 19. december 2019, Junqueras Vies, C-502/19, ECLI:EU:C:2019:1115.
      
         (2)  Kroatiens statstidende, 125/11, 144/12, 56/15, 61/15, 101/17, 118/2018 og 126/2019.
      
         (3)  Rettens dom af 15. oktober 2008, Mote mod Parlamentet, T-345/05 P, EU:T:2008:440, præmis 28.
      
         (4)  Rettens dom af 30. april 2019, Briois mod Parlamentet, T-214/18, ECLI:EU:T:2019:266.